آذربایجان اوردوسونون آلبایی شاعر رامالدانوو، "ارمنیستان سلاح‌لی قوه‌لرینین هوجوم جهدینین قارشی‌سی آذربایجان اوردوسو طرفین‌دن آلینیب، طرفیمیزدن هئچ بیر اراضی ایتکی‌سی یوخ‌دور" دئدی.
آلباین سؤزلرینه گؤره، هر ایکی طرفده ایتکیلر‌ یاشانمیشدیر.
رامالدانوو طرفسیز بؤلگه‌ده آذربایجان عسگرلرینین میتلرینین قالماسی باره‌ده معلوماتی دوغرولادی.
رامالدانوون سؤزلرینه گؤره، بو حرب‌چیلر معین قدر طرفسیز بؤلگه‌ داخیلین‌ده یئرلشه‌ن "اؤنه چئکیلمیش پوستلا"دا خیدمت ائدیردیلر.
آلبای رامالدانوو، "کئشیک‌چی پوستلاری طرفسیز بؤلگه‌نین ۱۰۰ متر درینلیینه قدر مسافه‌ده یئرلشه بیلر. همین عسگرلر ارمنی اوردوسونون ضربه‌سینی ایلک اولاراق دفع ائدیبلر و قهر‌مانجاسینا ووروشوبلار. حاضردا شهید اولانلارین میتلرینین قایتاریلماسی اوچون تدبیرلر گؤرولور.
ارمنیلر مختلیف ایستیقامتلرده، او جمله‌دن خوجاوند ایستیقامتین‌ده آذربایجان اوردوسونون مؤقعلرین‌ده ضعیف یئرلر آختاریبلار. آذربایجان حرب‌چیلری اصل حربی رشادت گؤستره‌رک گرگین گئجه دؤیوشون‌ده لاییق‌لی جاواب وئریبلر و دوشمه‌نی اولکی مؤقعلرینه قاییتماغا مجبور ائدیبلر" دئدی.
حربی متخصصین سؤزلرینه گؤره، حاضردا ارمنیلر قوه‌لرینی جبهه خطینه چئکیرلر، تانکلار اؤن خطه توپلانیب.
رامالدانوو قئید ائدیر کی، جبهه خطین‌ده کسکینلشمه ارمنیستان حاکمیتی طرفین‌دن یارادیلیب و اونلار اهالینین دقتینی ایچ پروبلئملردن قاراباغ‌داکی وضعیته یؤنلتمه‌یه چالیشیرلار.
منبع: قافقازاینفو
